**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR.15/11.03.2019**

privind aprobarea participării Comunei Cața în cadrul apelului de propuneri de proiecte **"Educație incluzivă pentru copii și tineri în situații de risc"** finanțat din Granturile SEE și Norvegiene 2014-2021, în cadrul Programului **"Dezvoltare locală, reducerea sărăciei și creșterea incluziunii romilor" (Dezvoltare locală)**și aprobarea încheierii unui contract de prestări servicii de consultanță pentru elaborarea și depunerea cererii de finanțare în cadrul acestui program

Consiliul Local al Comunei Caţa întrunit în şedinţă extraordinară în data de 11.03.2019,

Având în vedere Expunerea de motive nr. 1527/07.03.2019 a dnei Leon Anastasia, prin care se propune aprobarea participării comunei Cața în cadrul apelului de propuneri de proiecte **"Educație incluzivă pentru copii și tineri în situații de risc"** finanțat din Granturile SEE și Norvegiene 2014-2021 și aprobarea încheierii unui contract de prestări servicii de consultanță pentru elaborarea și depunerea cererii de finanțare;

Ținând cont de faptul că data limită de depunere a proiectelor pe această linie de finanțare este 04.04.2019 și documentația solicitată este complexă ;

Conform prevederilor:

- art. 7 alin. (5) din Legea nr. 96/2016 privind achizițiile publice;

- art. 43 și următoarele din HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului – cadru din Legea nr. 98/2016 privind achizițiile publice;

În temeiul prevederilor art. 36 alin. (2) lit. e) și alin. (7) lit. a), art. 45 alin. (2), art. 115 alin. (1) lit. a) și alin. (2) din Legea nr. 215/2001 privind administraţia publică locală, republicată, cu modificările şi completările ulterioare;

**HOTĂRÂȘTE:**

 **Art.1.** Se aprobă participarea comunei Cața în calitate de **Promotor de Proiect**, la apelul de propuneri de proiecte **"Educatie incluziva pentru copii si tineri in situatii de risc"** finantat din Granturile SEE și Norvegiene 2014-2021, în cadrul Programului **"Dezvoltare locală, reducerea sărăciei și creșterea incluziunii romilor" (Dezvoltare locală)**, cu proiectul "**O ȘANSĂ PENTRU ȘCOALA TA!"**.

 **Art. 2** Se aprobă parteneriatul între Comuna Cața și Școala Gimnazială Cața, Școala Gimnazială Drăușeni, Liceul Tehnologic Iacobeni, județul Sibiu, și Asociația Romilor din Făgăraș, în vederea implementarii proiectului menționat la art. 1.

 **Art. 3** Se aprobă asigurarea sustenabilității proiectului pe o perioadă de minim 5 ani după aprobarea de către Operatorul de Program-Fondul Roman pentru Dezvoltare Sociala (FRDS) a raportului final al proiectului.

 **Art. 4** Se aprobă închierea unui contract de prestări servicii în vederea elaborării și depunerii cererii de finanțare în cadrul în cadrul Programului **"Dezvoltare locală, reducerea sărăciei și creșterea incluziunii romilor" (Dezvoltare locală)***.*

 **Art. 5** Cu ducerea la îndeplinire a prezentei hotărâri se însărcinează Primarul Comunei Caţa şi Compartimentul contracte şi achiziţii publice.

 **Art. 6** Se împuternicește Primarul Comunei Cața să semneze toate documentele aferente proiectului menționat la art. 1, cu respectarea cerințelor prevăzute în "Ghidul aplicantului".

 **Art. 7** Secretarul Comunei Cața va comunica prezenta hotărâre Instituției Prefectului – Județul Brașov, primarul Comunei Cața și Compartimentului contracte şi achiziţii publice.

PREŞEDINTE DE ŞEDINŢĂ, SECRETAR,

SULTAN EUSEBIU MARIN GUIGNARD ROXANA

Nr. consilieri în funcţie = 11; Nr. consilieri prezenţi = 7; Nr. voturi pentru = 7; Nr. voturi contra = 0.